কারাকালপাকস্তান
কারাকালপাকস্তান, আনুষ্ঠানিকভাবে কারাকালপাকস্তান প্রজাতন্ত্র, হলো উজবেকিস্তানের একটি স্বায়ত্তশাসিত প্রজাতন্ত্র। এটি উজবেকিস্তানের সমগ্র উত্তর - পশ্চিমাংশ জুড়ে বিস্তৃত। এর রাজধানী নুকুস (Nókis / Нөкис)। কারাকালপাকস্তানের আয়তন ১,৬৬,৫৯০ কিমি২ (৬৪,৩২০ মা২) এবং এর লোকসংখ্যা প্রায় ২০ লক্ষ। শাস্ত্রীয় শিল্পের তীর্থভূমি খাওয়ারেজম এটির অন্তর্ভুক্ত, যা ফার্সি শাস্ত্রীয় সাহিত্যে ক্বাত (کات) নামে পরিচিত। কারাকালপাকস্তান অর্থ "কারাকালপাকদের আবাসস্থল"। যদিও অধিকাংশ কারাকালপাকগণ উজবেকিস্তানে বসবাস করেন, কিন্তু কারাকালপাকদের ভাষা ও সংস্কৃতির সাথে কাজাখ এবং নোগাইসদের ভাষা ও সংস্কৃতির ঘনিষ্ঠ সম্পর্ক দেখা যায়।